laion/Wikipedia-Exotic huggingface dataset:
Let's Have a Kiki

"Let's Have a Kiki" הוא סינגל של הלהקה האמריקאית, סיזור סיסטרז (אנ'). השיר, שיצא ב-11 בספומבר 2012, מופיע כסינגל השלישי והאחרון מתוך אלבום האולפן הרביעי של הלהקה, Magic Hour‏. השיר נכתב על ידי ג'ייק שירס, Babydaddy ואנה מטרוניק, והופק על ידי סיזור סיסטרז. נכון ליוני 2022, השיר הושמע למעלה מ-27 מיליון פעמים בספוטיפיי. הווידאו קליפ של השיר, שבוים על ידי ורן מואן, יצא בערוץ היוטיוב של הלהקה ב-27 ביולי 2012. נכון ליוני 2022, הווידאו קליפ נצפה למעלה מ-19 מיליון פעמים. ב-26 בנובמבר 2019, בילבורד מיקם את הווידאו קליפ במקום ה-79 ברשימת 100 סרטוני המוזיקה הטובים ביותר של שנות ה-2010. Scissor Sisters ביצעו את השיר ב-The Wendy Williams Show (אנ')‏, ב-Sunrise (אנ')‏, וב-Strictly Come Dancing (אנ')‏. "Let's Have a Kiki" היווה השראה לכמה פרודיות וידאו ויראליות מקהילת הדראג קווין. ליידי באני (אנ') וביאנקה דל ריו, שרי ויין (אנ'), וויליאם בלי (אנ') (בשיתוף פעולה עם ריאה ליטרה (אנ')) הוציאו גרסאות כיסוי משלהן לשיר. בנובמבר 2012 הוצגה גרסת כיסוי של השיר, בשילוב עם השיר "Turkey Lurkey Time" של ברט בכרך והאל דייוויד, בסדרת הטלוויזיה האמריקאית, Glee, בביצוע של שרה ג'סיקה פארקר, כריס קולפר ולאה מישל. מידע על היצירה "Let's Have a Kiki" באתר מיוזיק בריינז מידע על הסינגל "Let's Have a Kiki" באתר מיוזיק בריינז מידע על היצירה "Let's Have a Kiki" באתר Discogs סרטון השיר "Let's Have a Kiki" באתר יוטיוב "Euro Solution Resorts - Release information - Scissor Sisters: Let's Have a Kiki - Music House". Music House. ארכיון מ-2013-10-29. נבדק ב-14 באוקטובר 2012. {{cite web}}: (עזרה) Jacobs, Greg. "'Lets Have a Kiki'". ארכיון מ-2017-07-11. נבדק ב-15 באוקטובר 2012. {{cite web}}: (עזרה) Let's Have A Kiki, 2012-01-01, ארכיון מ-2022-06-01, נבדק ב-2022-06-01 "Let's Have a Kiki - Instructional Video". YouTube. ארכיון מ-2022-10-15. נבדק ב-14 באוקטובר 2012. {{cite web}}: (עזרה) "Scissor Sisters release 'Let's Have A Kiki video - Music News - דיגיטל ספיי". דיגיטל ספיי. ארכיון מ-2015-09-24. נבדק ב-14 באוקטובר 2012. {{cite web}}: (עזרה) "The 100 Greatest Music Videos of the 2010s: Staff Picks". Billboard. ארכיון מ-2020-11-26. נבדק ב-2019-12-20. "Scissor Sisters perform 'Let's Have a Kiki'". YouTube, The Wendy Williams Show. ארכיון מ-2022-06-01. נבדק ב-14 באוקטובר 2012. {{cite web}}: (עזרה) "Scissor Sisters LIVE on Sunrise". YouTube, Sunrise. ארכיון מ-2022-06-01. נבדק ב-14 באוקטובר 2012. {{cite web}}: (עזרה) "Scissor Sisters - Let's Have a Kiki (Live on Strictly Come Dancing)". YouTube, Sunrise. ארכיון מ-2022-10-15. נבדק ב-14 באוקטובר 2012. {{cite web}}: (עזרה) "Lady Bunny And Bianca Del Rio Challenge Willam In New KaiKai Video". New Now Next. 6 בספטמבר 2012. ארכיון מ-2014-10-10. נבדק ב-6 באפריל 2013. {{cite web}}: (עזרה) Musto, Michael (27 באוגוסט 2012). "Sherry Vine Spoofs "Let's Have A Kiki"". The Village Voice. אורכב מ-המקור ב-29 באוגוסט 2012. נבדק ב-6 באפריל 2013. {{cite web}}: (עזרה) Avery, Dan (4 באוגוסט 2012). "LISTEN: Willam And Rhea Litre Do "Let's Have A KaiKai"". Queerty. ארכיון מ-2022-06-01. נבדק ב-6 באפריל 2013. {{cite web}}: (עזרה) "Glee - Let's Have a Kiki/Turkey Lurkey Time from Thanksgiving". YouTube, GleeOnFox. ארכיון מ-2022-06-01. נבדק ב-1 בדצמבר 2012. {{cite web}}: (עזרה)
Better (שיר של מייגן טריינור)

"Better" (בעברית: "טוב יותר") הוא סינגל שהוקלט על ידי הזמרת-יוצרת האמריקאית מייגן טריינור, בהשתתפות הראפר האמריקאי יו גוטי, מתוך אלבום האולפן השני שלה, Thank You‏ (2016). הוא יצא לאור ב-29 באוגוסט 2016, על ידי חברת התקליטים אפיק רקורדס, כסינגל השלישי מתוך האלבום. השיר הגיע למקום ה-35 במצעד 40 השירים למבוגרים. בעקבות אי-הסכמה מסוימת, עבדה מייגן טריינור עם ריקי ריד על "No". בסופו של דבר, השיר שינה את הכיוון של האלבום, כשהם התחילו להתנסות בסגנונות מוזיקליים חדשים והפיקו עוד שש רצועות. טריינור, מריו מימס, טיילה פארקס, טראוויס סיילס, אריק פרדריק, טומי בראון וסטיבן פרנקס כתבו את "Better", ושלושת האחרונים הפיקו אותו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-25 מיליון השמעות. ב-13 בספטמבר 2016, טריינור פרסמה את הטיזר הראשון של הקליפ של "Better" באינסטגרם שלה, ואחריו את הטיזר השני למחרת. ב-15 בספטמבר 2016, טריינור הוציאה את הקליפ המלא, בבימויו של טים מתיה. הוא כלל הופעת קמע של בו ברידג'ס; הנושאים סביבו עסק הקליפ הם התמכרות לסמים ושימוש לרעה באלכוהול. נכון ליוני 2022 עומד מונה הצפיות של הקליפ על למעלה מ-21 מיליון צפיות. מידע על הסינגל "Better" באתר מיוזיק בריינז סרטון השיר "Better" באתר יוטיוב מייגן טריינור, אריק פרדריק, טומי בראון, סטיבן פרנקס, יו גוטי, טיילה פארקס, טראוויס סיילס Meghan Trainor (Ft. Yo Gotti) – Better, נבדק ב-2022-06-01 Meghan Trainor, Billboard (באנגלית אמריקאית) Ready for a different Meghan Trainor? She says she's 'intense' with new album 'Thank You', Los Angeles Times, ‏2016-03-04 (באנגלית אמריקאית) Better - Meghan Trainor | Song Info | AllMusic, web.archive.org, ‏2016-10-12 Better (feat. Yo Gotti), 2016-04-22, נבדק ב-2022-06-01 Meghan Trainor Teases Gritty “Better” Video, idolator, ‏2016-09-14 MEGHAN TRAINOR PREMIERES MUSIC VIDEO FOR NEW SINGLE "BETTER" FEATURING YO GOTTI - Epic Records, web.archive.org, ‏2018-01-09 Oh, Great, Meghan Trainor Made Her New ‘Better’ Music Video About the Saddest Thing in the World, web.archive.org, ‏2017-06-20 Meghan Trainor - Better (Official Music Video) ft. Yo Gotti, נבדק ב-2022-06-01 "Better: Meghan Trainor feat. Yo Gotti: MP3 Downloads". Amazon. אפריל 22, 2016. ארכיון מ-אוגוסט 24, 2016. נבדק ב-ספטמבר 1, 2016. "Hot/Modern/AC Future Releases - Hot Adult Contemporary Rock Songs and Release Dates - AllAccess". AllAccess Music Group. אורכב מ-המקור ב-24 באוגוסט 2016. נבדק ב-1 בספטמבר 2016. {{cite web}}: (עזרה) "Top 40/M Future Releases - Mainstream Hit Songs Being Released and Their Release Dates - AllAccess". AllAccess Music Group. אורכב מ-המקור ב-24 באוגוסט 2016. נבדק ב-1 בספטמבר 2016. {{cite web}}: (עזרה) "Top 40 Rhythmic Future Releases - R&B Song and Hip-Hop Music Release Dates - AllAccess". AllAccess Music Group. אורכב מ-המקור ב-24 באוגוסט 2016. נבדק ב-1 בספטמבר 2016. {{cite web}}: (עזרה)
בניין רוטנברג

בניין רוטנברג הוא בניין משרדים שנבנה במתחם תחנת הכוח חיפה ושימש, בין השאר, כמשרדו הראשי של פנחס רוטנברג. המבנה עבר שיפוץ מקיף וחלקים ממנו (מבואה, מעלה המדרגות, משרדו של רוטנברג ועוד) עברו תהליך שימור. המבנה בכללותו והמשרד של רוטנברג מוגדרים אתרי מורשת על ידי המועצה לשימור אתרי מורשת בישראל. ערך מורחב – תחנת הכוח חיפה ב־1935 הקימה חברת החשמל לישראל בחיפה את תחנת הכוח הקיטורית הראשונה בארץ ישראל. התחנה, שהופעלה במזוט, הוקמה בסמוך לשפך הקישון, סיפקה חשמל בהיקף של כ-30 מגה-ואט ווהביאה להגדלת יכולת הייצור הכללית של חברת החשמל כמעט פי 3. כחלק מהפיכת התחנה לגורם מרכזי במערכת ייצור החשמל בארץ החליט פנחס רוטנברג להעביר את משרדי הנהלת החברה מתל אביב לחיפה ולשם כך הקים בניין משרדים בקרבת התחנה. הקמת בניין רוטנברג החלה ב-1934 במקביל להקמת תחנת הכוח "חיפה א'". תכנון המבנה נמסר לאדריכלים הבריטים קליפורד הולידיי ואדי רוזנהק (בסיוע של המשרד הטכני לתכנון בחברת החשמל) ובנייתו נמסרה לחברת סולל בונה. הסגנון של מבנה המשרדים דומה למבנה של תחנת הכוח ונעשה בו שימוש בתחנות כוח שנבנו מאוחר יותר (כמו בתחנת הכוח רדינג). המבנה מסיבי ובנוי בצורה סימטרית כשהכניסה הראשית במרכז המבנה שחלקו הגדול מכוסה בזכוכית. המבנה כולל 3 קומות וכן קומת מרתף ששימשה לאגירת מים עבור עובדי המבנה ועבור תחנת הכוח. לעלייה בין הקומות נבנה גרם מדרגות רחב. האגפים של המבנה משמשים כמשרדים של אנשי החברה. בקומה השלישית, במרכז הבניין, נבנה משרדו של פנחס רוטנברג והותקנה מעלית מיוחדת עבורו. אורכו של החדר כ-15 מטר ורוחבו כ-6 מטר. בחזיתו הותקן חלון יוצא דופן בגודלו שמשקיף על מפרץ חיפה (שהיה פתוח בתקופת חייו של רוטנברג). על הקירות נתלו תמונותיהם של הברון רוטשילד והלורד רדינג וכן מוצג תבליט של הרכבת החיג'אזית שניתן לרוטנברג. המשרד שימש את רוטנברג במשך 7 שנים עד פטירתו ב-1942. לאחר הפטירה שימש החדר למטרות שונות ונערכו בו שינויים להתאימו לצרכים. ב-1998, לציון 75 שנה לחברת החשמל, שופץ משרדו של רוטנברג בהובלתו של האדריכל סעדיה מנדל. במסגרת תהליך זה נעשה שחזור של דלת העץ הראשית, הקירות מצופי העץ, המנורות והשולחן הראשי בחדר. מאז סיום השיפוץ משמש החדר לישיבות מיוחדות. כמו כן הוצבו במקום ארונות עם מוצגים היסטוריים מתוך מאגר המוצגים שבארכיון החברה. ב-2013 הוכן תיק תיעוד של תחנת הכוח א' ושל בניין רוטנברג. לאחר הפסקת השימוש במרתף לאגירת מים הוא יובש ושופץ והפך לארכיון של החברה. מדיה וקבצים בנושא בניין רוטנברג בוויקישיתוף מיכאל יעקובסון, 6 פנינים של באוהאוס בחיפה: ראש העירייה בוחרת את המיטב, באתר Xnet‏, 28 בנובמבר 2019 בתים מבפנים - חיפה, באתר "בתים חיפה" (אורכב) מדיזל גנרטור ועד קיטור - עושים חשמל בחיפה, באתר "גאוגרפיה ופיתוח סביבה", 31 ביולי 2013 משה פינטוך, הולכים עם הזרם: סיור מחשמל בתחנות כוח בארץ, באתר ynet, 27 במרץ 2011 כל תחנות הכוח המוקדמות יותר פעלו על בסיס דיזל-גנרטורים (למעט תחנת הכוח ההידרואלקטרית בנהריים) ארכיון חברת החשמל, באתר "חברת חשמל" ארכיון חברת החשמל, אתר תחנות הכוח בחיפה, באתר המועצה לשימור אתרי מורשת בישראל
מנה חמה

מנה חמה הוא מותג של ארוחת טלוויזיה הכולל, בעיקר, אטריות מבושלות, המיוצר על ידי חברת אסם. "צ'יקן ראמן" (אנ'), מאכל דומה בצורתו ל"מנה חמה", הומצא לראשונה ביפן, על ידי איש העסקים מומופוקו אנדו (אנ'), ב-1958. המאכל דומה למעין "עוגת" אטריות בטעם בשר עוף, שניתן להכין תוך מספר דקות לאחר ששופכים עליו מים חמים. לדבריו של אנדו, הוא קיבל את הרעיון לפתח מותג כזה, לאחר שראה בעיר שחרבה במהלך המערכה באסיה ובאוקיינוס השקט אנשים מחכים בתור למרק אטריות. ב-1971, הופץ לראשונה המאכל "קאפ נודלס" (אנ') (מאנגלית: אטריות בכוס), המזכיר יותר בצורתו את המותג "מנה חמה". גם מאכל זה יוצר על ידי חברתו של אנדו. אנדו הבחין כי אמריקאים נהגו בעת הכנת אטריות לשבור אותן, לשים אותן על צלחת נייר ורק אז לשפוך עליהן מים חמים. הם גם נהגו לאכול אותן עם מזלג, ולא עם מקלות אכילה. כדי להתאים את המאכל שלו לקהל היעד האמריקאי, הפיץ אנדה את המאכל "קאפ נודלס", שדומה בצורתו ל"צ'יקן ראמן", אך מוגש בכוס פוליסטירן. מותג מנה חמה של אסם מיוצר במפעל אסם שדרות. בשנות ה-90, יצאה גרסה מיוחדת של מנה חמה עם דמויות הקומדי סטור, וב-2001 יצאה גרסה של מנה חמה בטעמי ביסלי. ב-2007, החלה אסם במסע פרסום, שמטרתו הייתה להרחיב את קהל היעד של מנה חמה, כך שיכלול גם בני נוער בגילאי 10–15, ולא רק צעירים ותלמידי תיכון. לפי אתר אסם, כמיליון מנות חמות נמכרות בכל חודש. סוגי המנה החמה שמשווקים על ידי אסם כוללים פסטה, אורז, נודלס, קוסקוס ופירה. מנה חמה מוזכרת בהקשרים רבים כאוכל מנחם, בשל קלות הכנתה ומחירה הזול באופן יחסי, הגורמים לה להיות מזון נפוץ בקרב קהילות סטודנטים, בני נוער וקהל שאינו בקיא בבישול. ערכה התזונתי הנמוך, ריבוי הנתרן ודלות הרכיבים זכו לביקורת רבה. ממציא ה"מנה החמה" היפנית מת בגיל 96, באתר ynet, 8 בינואר 2007 Obituary: Momofuku Ando, באתר "Financial Times", מאורכב מ-22 בפברואר 2007 (באנגלית) אתר מפעל אסם שדרות קמפיין לטעמי הביסלי החדשים של מנה חמה נודלס, באתר ynet, 18 בדצמבר 2001 אורנה יפת, אסם מנסה לשווק את "מנה חמה" לקהל צעיר יותר, באתר ynet, 26 בדצמבר 2007 מנה חמה: מגוון רחב של טעמים ישראליים ואסייאתיים, באתר אסם-נסטלה מתן שרון, ‏טעמנו את המנה חמה החדשה, ואתם בהחלט תאמינו למה שקרה אחר כך, באתר "Time Out ישראל", 16 בינואר 2020 עדיה פיטרמן, לא תאמינו מה דוחפים לנו במרק, באתר TheMarker‏, 1 בנובמבר 2011
שלומי סנדרוסי

שלומי סנדרוסי (נולד ב-22 בספטמבר 1968) הוא קצין צה"ל בדרגת תת-אלוף, שירת כקצין משאבי האנוש הראשי וראש חטיבת הנפגעים באגף כוח האדם. במרץ 2007 מונה לקצין משאבי אנוש של פיקוד הדרום, ב-2011 מונה למפקד בית הספר למקצועות משאבי האנוש, הידוע בשמו בה"ד 11, הוא בסיס הכשרה, הדרכה ואימונים של חיל משאבי האנוש בספטמבר 2017. שלומי בעל תואר ראשון במזרח התיכון מאוניברסיטת בן-גוריון בנגב, בעל תואר שני במנהל מדיניות מאוניברסיטת בן-גוריון בנגב, ותואר שני בביטחון לאומי ומדעי החברה מאוניברסיטת חיפה והמכללה לביטחון לאומי. נשוי ואב לחמישה. ערך זה הוא קצרמר בנושא אישים ובנושא ישראל. אתם מוזמנים לתרום לוויקיפדיה ולהרחיב אותו.
נחל ימלה

נחל ימלה הוא נחל אכזב העובר בעיר בית שמש ונשפך לנחל ישעי. הנחל מתחיל סמוך לגבול בין רמת בית שמש א' ובין רמת בית שמש ב', ליד שדרות נחל קישון. משם הוא ממשיך צפונה במקביל וממערב לשדרות נהר הדן עד שהוא מתחבר אל נחל ישעי מתחת לשכונת נופי אביב. לנחל יובל חסר שם המנקז אליו את מורדות פארק קטלב שברמת בית שמש א'. אורך הנחל הוא כ־1.6 ק"מ. סביב נחל ימלה התגלו כמה אתרים ארכאולוגים: חורבת אל-עליא, דיר עצפור, חורבת פטיר וחורבת אום א-סאמאד. נמצאו בהם דרכים עתיקות, מתקנים חקלאיים, גתות וקירות שדה המעידים כי אזור הנחל היה שטח חקלאי של היישובים שהתקיימו שם בעבר. העמק הפתוח של נחל ימלה ערכי עבור בעלי החיים ונצפה בו מגוון של זוחלים וציפורים: זוחלים – חומט גמד, מניפנית מצויה, קמטן וקרפדה ירוקה שבסכנת הכחדה בארץ ישראל. ציפורים – בולבול צהוב-שת, דרור הבית, יונת הבית, ירקון, סבכי שחור-ראש, צופית בוהקת, צוצלת, קאק, שחרור, תור מצוי ותור צווארון. בשטחים סביב הנחל שמצבם הטבעי הופר ישנה צמחייה פולשת או צמחייה אופיינית לבתי גידול כאלו, הכוללת גדילנים, חרדלים וחלמיות. מסביב לנחל גדל סבך קנים. באזור הנחל גדלים אורן ירושלים, אלת המסטיק, אלון מצוי, אמיך קוצני, אמיתה גדולה, אשחר ארץ ישראלי, בוצין מפורץ, ברקן סורי, גזר קיפח, דבורנית דינסמור, זית אירופי, זמזומית מצויה, חלמית מצויה, חרדל לבן, חרחבינה מכחילה, טופח מצוי, טיון דביק, כליינית מצויה, כלך מצוי, כף-אווז האשפות, כרבולת מצויה, כתמה עבת-שורשים, לחך אזמלני, מוצית קוצנית, מקור חסידה מצוי, מרגנית השדה, מרקולית מצויה, נורית אסיה, ניסנית דו קרנית, עוזרר קוצני, עוקץ-עקרב שרוע, עירית גדולה, פשתה שעירה, קנה מצוי, רוש עקוד, שברק דביק, שומר פשוט, שיבולת-שועל, שיטה כחלחלה, שעורת התבור, תלתן חקלאי, תלתן כוכבני, תלתן לביד ותלתן תריסני. בנוסף למרות ההפרה שעבר הנחל בשנים האחרונות, עדיין נמצאים בו מינים נדירים המאפיינים אדמות כבדות: קנרס סורי, קיצנית צמרנית, וזמזומית ורבורג וכאלה המאפיינים בתי גידול לחים: סמר מרצעני, עטיינית פקטורי, כריך מחולק, כריך מרוחק ושוש קרח[דרוש מקור]. בית שמש, סקר רמת בית שמש, באתר חדשות ארכיאולוגיות נחל ימלה, באתר חדשות ארכיאולוגיות עמק רמת בית שמש ונחל ימלה, סקר טבע עירוני בית שמש מידע מתוך מערכת נתוני רט"ג, אינה פתוחה לציבור
Sehnsucht (אלבום של רמשטיין)

Sehnsucht (בתרגום חופשי לעברית: "תשוקה", "געגוע") הוא אלבום האולפן השני של להקת ה-NDH הגרמנית רמשטיין. האלבום יצא לאור ב-22 באוגוסט 1997. זהו האלבום היחיד עד כה שהוא כולו בשפה הגרמנית אשר קיבל תואר פלטינה מה-RIAA בארצות הברית. כמו כן, הגיע האלבום למקום הראשון במצעדי המוזיקה באוסטריה ובגרמניה. ב-2020, נכנס האלבום לרשימת "אלבומי המטאל הטובים ביותר של 1997" מטעם מגזין המטאל Metal Hammer. על עטיפת האלבום מופיע טיל לינדמן, סולן הלהקה, כשלפניו מחוברים כלי ניתוח שונים. עטיפת האלבום עוצבה על ידי האמן האוסטרי גוטפריד הלנוויין, ומזכירה במידת מה את עטיפת האלבום Blackout של הסקורפיונס, אף היא עוצבה על ידי הלנוויין. כל שירי האלבום נכתבו והולחנו על ידי רמשטיין, פרט ל"Sehnsucht" שנכתב בשיתוף עם להקת Orgasm Death Gimmick, ול"Tier" שנכתב בשיתוף עם יורגן אנגלר. מידע על האלבום Sehnsucht באתר MusicBrainz מידע על האלבום Sehnsucht באתר AllMusic האלבום Sehnsucht באתר Discogs Metal Hammerpublished, The Top 10 best albums of 1997, loudersound, ‏2020-07-31 (באנגלית)
עדניים

המונח "ציפור גן עדן" מפנה לכאן. אם הכוונה למשמעות אחרת, ראו ציפור גן עדן (פירושונים). עדניים (שם מדעי: Paradisaeidae; מכונות גם ציפורי גן עדן) היא משפחת עופות מסדרת ציפורי השיר, אשר נודעות בייחוד ביפי נוצותיהן המגוונות, ומכאן שמן. הנוצות המגוונות והארוכות מופיעות בעיקר אצל הזכרים, ומשמשות כאמצעי חיזור להרשמת הנקבות, אולם בקרב חלק מהמינים גם לנקבות נוצות מרהיבות עין. מרחב התפוצה של ציפורי גן העדן הוא בחלק מאיי אינדונזיה, בצפון אוסטרליה, ובעיקר בגינאה החדשה. ציפורי גן העדן מאוימות משתי סיבות עיקריות; הראשונה - הילידים באזורי תפוצתן נוהגים זה מאות שנים לצוד אותן כדי להשתמש בנוצותיהן בטקסי פולחן וכן למכירה. הסיבה השנייה - בית הגידול של הציפור - יערות הגשם - נכרתים על ידי האדם כדי להשתמש בהם בתעשייה. ציפור גן עדן מופיעה בדגלה של פפואה גינאה החדשה. במשפחה 14 סוגים: משפחת עדניים (Paradisaeidae) סוג ומין יחיד עדני העורב (Lycocorax pyrrhopterus) סוג מנוקוד (Manucode) סוג ומין יחיד עדני מריע (Phonygammus keraudrenii) סוג פרדיגלה (Paradigalla) סוג אסטרפיה (Astrapia) סוג פרוטיה (Parotia) - בו המין עדני לוס סוג ומין יחיד עדני מלך-סקסוניה (Pteridophora alberti) סוג לופוריה (Lophorina) - בו עדני מפואר סוג עדני מגלני (Epimachus) - בו עדני סייפני סוג עדני מגלני שחור-מקור (Drepanornis) סוג עדני חשוף-ראש (Diphyllodes) סוג ומין יחיד עדני מלכותי (Cicinnurus regius) סוג ומין יחיד עדני ואלאס (Semioptera wallacii) סוג ומין יחיד עדני תריסר החוטים (Seleucidis melanoleuca) סוג בת-עדן (Paradisaea) עדני וילסון מדיה וקבצים בנושא עדניים בוויקישיתוף עדניים, באתר ITIS (באנגלית) עדניים, באתר NCBI (באנגלית) עדניים, באתר Animal Diversity Web (באנגלית) עדניים, באתר האנציקלופדיה של החיים (באנגלית) עדניים, באתר GBIF (באנגלית) עדניים, באתר אנציקלופדיה בריטניקה (באנגלית) סרטון על ציפור גן עדן(הקישור אינו פעיל) מאמר על פרויקט צילום ציפורי גן עדן, אתר נשיונל ג'יאוגרפיק מהו מיוחד בחיזור של ציפור גן העדן?, באתר אנציקלופדיה אאוריקה ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
נונאטאק סימפסון

נונטאק סימפסון (באנגלית: Simpson Nunatak) הוא נונטאק, בחצי האי טריניטי, באזור ארץ גרהאם, בצפון מערב חצי האי האנטארקטי, שבאנטארקטיקה. נונאטאק סימפסון ממוקם 4.6 קילומטרים צפונית מערבית להר רוברטס. נונאטאק סימפסון ממוקם לגדתו הדרומית של קרחון אייטקנהד. גובהו של נונאטאק סימפסון 1,165 מטרים מעל פני הים. שמו של הנונאטאק ניתן לו על ידי הועדה המייעצת לשמות אנטארקטיים של בריטניה (UK-APC). הנונאטאק נקרא עם שם יו וו. סימפסון (Hugh W. Simpson), שהיה חבר במשלחת חקר רמת דטרויט (Detroit Plateau reconnaissance party) מטעם סקר שטחי חסות איי פוקלנד (FIDS); משלחת אשר יצאה מבסיס מפרץ התקווה בשנת 1957.
אברהם לופטביר

הרב אברהם לופטביר (ה'תר"כ, 1860 – כ"ג ניסן ה'תרע"ח, 5 באפריל 1918) היה רב בוורשה, ידידו של הרב מנחם זמבה, ומחבר שו"ת "זרע אברהם" הכולל התכתבות ביניהם. הרב לופטביר נשא לאשה את ביתו היחידה של הרב מאיר שמחה הכהן מדווינסק, אסנת, אך זמן קצר אחרי הנישואים חלתה במחלה חשוכת מרפא. שניהם נפטרו בדמי ימיהם חשוכי ילדים. רבי אברהם נפטר ביום כ"ג ניסן שנת תרע"ח, ונקבר בבית הקברות ליד האהל של בעל חמדת שלמה. מלבד ידידותו עם הרב מנחם זמבה, היה ידידו של הרב נתן שפיגלגלס. חלק מדברי תורתו הודפסו לאחר פטירתו בשני ספרים הנושאים את השם "זרע אברהם". הספרים יצאו לאור בשנת ה'תר"פ, שנתיים אחר פטירתו. שו"ת זרע אברהם, התכתבות בינו לבין החברותא שלו, הרב מנחם זמבה, תרע"ט, באתר היברובוקס זרע אברהם, באתר היברובוקס – חידושים וביאורים בנושאים בתלמוד ובפוסקים המסודרים לפי האלפבית העברי. נדפס לראשונה בוורשה על ידי ידידו הרב נתן שפיגלגלס. שאלות ותשובות זרע אברהם, במאגר הספרים הסרוקים של הספרייה הלאומית ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
קוואמי קווי

קוואמי קווי (באנגלית: Kwame Quee; נולד ב-7 בספטמבר 1996 בפריטאון שבסיירה לאון) הוא כדורגלן מסיירה לאון המשחק בעמדת הקשר בקבוצת הפועל חיפה מליגת העל ובנבחרת סיירה לאון. קווי החל את הקריירה המקצוענית שלו ב-FC ג'והאנסן מליגת העל של סיירה לאון. בין השנים 2017–2022 שיחק בוויקינגור אולפסביק, בפרייד'פליק ובוויקינגור רייקאוויק מליגת העל האיסלנדית. עם האחרונה זכה פעם אחת באליפות איסלנד, ופעמיים בגביע האיסלנדי. ב-2 במרץ 2022 חתם בנג'ראן מליגת העל הסעודית. ב-1 ביוני 2022 חתם בהפועל חיפה מליגת העל הישראלית. ב-2 בדצמבר 2012 ערך קווי את הופעת הבכורה שלו בנבחרת סיירה לאון, בתיקו 0-0 נגד נבחרת גינאה במסגרת מוקדמות אליפות האומות האפריקאיות 2014. ב-4 בספטמבר 2019 הוא הבקיע את שער הבכורה שלו בנבחרת, בהפסד 3-1 לנבחרת ליבריה במסגרת מוקדמות מונדיאל 2022. הוא היה חלק מסגל נבחרת סיירה לאון בטורניר גביע אפריקה לאומות 2021 בשנת 2022, וערך שלוש הופעות בטורניר. ויקינגור רייקיאוויק אליפות איסלנד (1): 2021 הגביע האיסלנדי (2): 2019, 2021 מדיה וקבצים בנושא קוואמי קווי בוויקישיתוף קוואמי קווי, באתר Transfermarkt קוואמי קווי, באתר Soccerway קוואמי קווי, באתר National Football Teams קוואמי קווי, באתר FootballDatabase.eu הדר יעקבי, ‏הבלם אנדריי מירון חתם בהפועל חיפה, באתר ערוץ הספורט, 1 ביוני 2022
עונת 1963/1964 בליגת המשנה ההולנדית

עונת 1963/1964 בליגת המשנה ההולנדית הייתה העונה השמינית של ליגת המשנה ההולנדית, שהיא הליגה ההולנדית השנייה. בסיום עונה זו, טלסטאר ספורטקלאב ופ.צ סיטארד העפילו לליגה הראשונה, דן בוס ב.ו.ו ופורטונה פלארדנינגן נשרו לליגה השלישית. על ניצחון הוענקו 2 נקודות ועל תיקו נקודה בודדת. הליגה כללה 16 קבוצות, 12 ששיחקו בעונה הקודמת בליגה, אליהן הצטרפו היורדות מהליגה הראשונה וילם II ווולוויקרס והעולות מהליגה השלישית דן בוס ב.ו.ו וטלסטאר ספורטקלאב. ששיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. בסיומם הקבוצות במקומות 1 ו-2 העפילו לליגה הראשונה והקבוצות במקומות 15 ו-16 נשרו לליגה השלישית.
גואנצ'לה

גוּאַנְצַ'אלֶה (באיטלקית: Guanciale) הוא בשר משומר איטלקי המופק מלחי חזיר. שמו נגזר מ-"guancia", המילה האיטלקית ל'לחי'. מורחים לחי חזיר במלח ובתבלינים (בדרך כלל פלפל שחור או אדום טחון, טימין או שומר, ולפעמים שום) ומשמרים אותה למשך שלושה שבועות או עד שהיא מאבדת כ-30% ממשקלה המקורי. טעמו של הגואנצ'אלה חזק יותר ממוצרי חזיר אחרים, כמו פנצ'טה, והמרקם שלו עדין יותר. עם הבישול, השומן בדרך כלל נמס, ונותן טעם עמוק לתבשילים ולרטבים שמשתמשים בו. ניתן לחתוך את הגואנצ'אלה ולאכול ישירות במנות קטנות, אך הוא משמש לעיתים קרובות כמרכיב במנות פסטה, כגון ספגטי אלה קרבונרה, ורטבים, כמו רוטב אלה מטריצ'אנה. זוהי מומחיות של מרכז איטליה, במיוחד אומבריה ולאציו. פנצ'טה, בייקון איטלקי משומר שבדרך כלל אינו מעושן, משמש לעיתים כתחליף לגואנצ'אלה. מדיה וקבצים בנושא גואנצ'לה בוויקישיתוף Andrew Cotto, Italy's ultimate answer to bacon: Guanciale, Salon, ‏10 בנובמבר 2010 (באנגלית) Bacon, Winfield Farm (באנגלית) Michael Ruhlman, Brian Polcyn, Salumi: The Craft of Italian Dry Curing, W. W. Norton & Company, 27 באוגוסט 2012, ISBN 978-0-393-06859-7. (באנגלית) Luigi Carnacina, Luigi Veronelli, La cucina rustica regionale, Milano: Rizzoli, 1977. (באיטלקית) The New Bacon: Pancetta, Guanciale and More, The Mercury News, ‏11 במרץ 2011 (באנגלית)
בלי עין הרע (אלבום של ליפא שמלצר)

שגיאות פרמטריות בתבנית:אלבום 'סוג: אלבום אולפן' אינו ערך חוקי בלי עין הרע (ביידיש: "קעניינע הארע") הוא אלבום סולו של הזמר-יוצר החסידי-אמריקאי ליפא שמלצר. האלבום יצא ב-2006 והוא כולל 13 רצועות. בשנת 2021 חידשו ליפא שמלצר ויעקב שוואקי את השיר השיבנו מתוך האלבום. ליפא שמלצר מקהלה: חיים שלמה מאייעס דודי קאליש איציק ציינווירט משה שטעקל מרדכי רוטלר יחזקאל לוי אברהם כהן סיני ברמץ חיים וולצר יהודה הרטנשטיין יעקב רוטבלט יענקי קטינא אלימלך גוטפריינד מנדי שכטר אברהם יהודה עקשטיין יעקב אלחנן עקשטיין שמעון צין אהרלה סמט אלימלך ברוך כהן משה כהן שמעון אנג'ל דף האלבום 'בלי עין הרע', באתר jewishmusic מידע על האלבום בלי עין הרע באתר MusicBrainz דוד קליגר, ליפא ושוואקי מחדשים את 'השיבנו' • האזינו, באתר בחזית, ‏י"ז אלול התשפ"א.